Osaüldplaneering on vajalik saavutamaks parimat planeeritava valla osa maa- ning veealade kasutamist ja see koostatakse lähtudes lähima 10 aasta perspektiivist. Valla osaüldplaneering käsitleb ühte territoriaalset osa vallast, kus valla tulevikuvisioonid ning strateegiad maa- ja veealade kasutamisel vajavad täpsemat käsitlust kui seda võimaldab kogu valla üldplaneering, mis koostatakse terve valla territooriumi kohta. Tuginedes valla  tulevikuvisioonidele ning strateegiatele, loob osaüldplaneering eeldused planeeritava ala hoidmiseks soovitud arengu teel.